Spørsmål til smågruppene uke 22 og 23.

Les Johannes 20.19-23. Hva legger du merke til i teksten?

Torbjørg talte om den Hellige Ånd og at alle mennesker består av ånd, kropp og sjel. Hvordan vil du beskrive forskjellen mellom ånd, kropp og sjel?

«ånden vår er det vi ikke har språk for» sa Torbjørg. Det er vår ånd som kan kjenne den Hellige ånd. Har du erfart DHÅ? Hvordan?

Alle mennesker har en ånd, og alle som tror på Jesus kan få den Hellige Ånd. Likevel sier mange kristne «jeg er ikke åndelig» Hva tror du vi legger i det begrepet? Hva kan vi gjøre for at det å være åndelig ikke er lik karismatikk eller personlighet?

I talen sin fortalte Torbjørg om å «vekke sin ånd» (Rise up your spirit) Hvordan vekker du din ånd? (noen hører på musikk, andre ber, eller leser Bibelen eller har noen de ber sammen med/ringer når de trenger å minnes på hva som er sant og rett)

Les Efeserne 6, 10-18. Hva stopper du opp ved i teksten? Vi inviteres til å be alltid, kanskje det nettopp betyr å ha en våken ånd? Du kan invitere Jesus inn i enhver situasjon. Del gjerne med hverandre hvordan dere minner dere selv på å inkludere Jesus i hverdagen.